Covid-19-statistieke: 100 000 al ingeëntGesondheidswerkers wag by die Edendale-hospitaal om die Covid-19-entstof te ontvang. (Foto: Dr. Zweli Mkhize/Twitter) Suid-Afrika het teen Vrydagaand altesame 100 180 gesondheidswerkers teen Covid-19 ingeënt – presies ŉ jaar nadat die eerste geval van die nuwe virus in Suid-Afrika bevestig is. Dr. Zweli Mkhize sê die land se herstelkoers staan tans op 94,6% en 1 437 050 mense uit 1 518 979 wat die virus opgedoen het, het reeds daarvan herstel. Nog 1 313 nuwe gevalle van die virus is bevestig en daar is ŉ totaal van 31 363 aktiewe gevalle landwyd. Aktiewe gevalle: KwaZulu-Natal: 9 640 Vrystaat: 6 121 Wes-Kaap: 5 662 Gauteng: 3 226 Noordwes: 2 473 Noord-Kaap: 2 061 Mpumalanga: 1 071 Limpopo: 850 Oos-Kaap: 259 Nog 104 Covid-19-verwante sterftes is ook bevestig. Hiervan was vier in die Oos-Kaap, 29 in die Vrystaat, 16 in Gauteng, agt in KwaZulu-Natal, 12 in Limpopo, drie in Mpumalanga, 15 in die Noord-Kaap en 17 in die Wes-Kaap. Geen sterftes is in Noordwes aangemeld nie.